Wot lětušeho płaći Serbski komunalny program w Sakskej. Z njeho dóstanje kóžda komuna w dwurěčnym sydlenskim rumje njewobmjezowanu lětnu podpěru 5 000 eurow, zo by serbšćinu spěchowała. Z Marju Michałkowej, předsydku Rady za serbske naležnosće Sakskeje, je Andreas Kirschke wo tym porěčał.
Na čo je program wusměrjeny?
M. Michałkowa: Wotnětka přewostaja swobodny stat kóžde lěto njeběrokratisce 300 000 eurow. Pjenjezy su wjazane na spěchowanje dwurěčnosće, słuža aktiwnemu nałožowanju serbskeje rěče. Tak komuny lětnje pawšalnje 5 000 eurow dóstawaja, njetrjebaja próstwu stajić a wužiwanje dokumentować. To płaći za 29 komunow w Budyskim a 15 dalšich w Zhorjelskim wokrjesu.
Što budźe ze zbytnej sumu pjenjez?
M. Michałkowa: Chcemy serwisowy běrow zarjadować, kotryž komunam přełožki zaruča. Tam maja na přikład přeprošenja za zarjadowanja, posedźenja a schadźowanja kaž tež mustrowe wustawki w serbšćinje zestajeć.
Što to konkretnje rěka?
szl_Latn slk_Latn szl_Latn szl_Latn pol_Latn bos_Latn